cyanic-selkie/wikianc huggingface dataset:
Et forsvar for menneskenes rettigheter
I boken angrep Wollstonecraft både arvelige privilegier og den retorikk som Burke benyttet for å forsvare dem. De fleste av Burkes kritikere beklaget det de anså som teatralsk medfølelse for Marie Antoinette av Frankrike, Wollstonecraft var imidlertid den eneste som fordømte Burkes kjønnsbestemte språk. Ved å redefinere det sublime og det vakre, begrepet Burke hadde etablert i sin bok A Philosophical Enquiry into the Origin of Our Ideas of the Sublime and Beautiful (1756), undergravde hun både hans retorikk og hans argumenter. I hennes første klare feministiske kritikk, som Claudia Johnson beskriver som uovertruffen i argumentenes tyngde, anklager Wollstonecraft Burke for å forsvare et samfunn uten like rettigheter for kvinner.
I sitt forsvar for borgerlige dyder påberoper Wollstonecraft den fremvoksende middelklassens moral og stiller det opp mot det lastfulle aristokratiets manerer. Inspirert av opplysningstidens tro på fremskrittet håner hun Burke for å støtte seg til tradisjoner og sedvane. Hun beskriver et idyllisk liv på landet, hvor hver familie har en gård som dekker dens behov. I kontrast til dette utopiske bildet av samfunnet, skissert med det hun hevder å være ekte følelser setter hun hva hun oppfatter som Burkes falske og teatralske scener.
Et forsvar for menneskenes rettigheter var først en suksess; boken ble omtalt av alle de større tidsskrifter og aviser og førsteopplaget ble utsolgt på tre uker. Førsteutgaven nevnte imidlertid ikke at bokens forfatter var en kvinne. Ved utgivelsen av andreutgaven hvor Wollstonecrafts navn ble oppgitt ble kritikken mer negativ. Wollstonecrafts «følelser» ble satt opp mot Burkes «fornuft» og hennes kritikk av Burke ble nedlatende behandlet. Denne vurderingen av Et forsvar for menneskenes rettigheter varte til 1970-tallet, hvor feministiske litteraturvitere leste Wollstonecrafts tekster og pekte på deres intellektuelle verdi.
OpenOffice.org Writer
Apache OpenOffice Writer (tidligere OpenOffice.org Writer) er tekstbehandlingsdelen av Apache OpenOffice-programvaren. Writer er en tekstbehandler som kan sammenlignes med Microsoft Word, med omtrent de samme funksjonene.
Som med hele Apache OpenOffice-pakken kan Writer brukes på mange plattformer, inkludert MacOS, Microsoft Windows, Linux, FreeBSD og Solaris.
Funksjoner
Writer kan åpne og lagre i mange formater, inkludert OASIS Open Document Format (standardformat siden versjon 2.0), Microsoft Words DOC, RTF og XHTML.
Writer har en del funksjoner som ikke finnes i Word, hvorav en av de mest brukte er muligheten til å eksportere til PDF direkte i programmet.
Eksterne lenker
Apache OpenOffice
Henri Nestlé
Henri Nestlé (født 10. august 1814 som Heinrich Nestle i Frankfurt am Main, død 7. juli 1890 i Glion) var en tysk-sveitsisk industrimann og oppfinner. Han grunnla selskapet Nestlé, og var blant annet sentral i oppfinnelsen av melkesjokolade.
Nestlé var utdannet farmasøyt. På 1840-tallet begynte han eksperimenter innenfor flere fagfelt, og fant blant annet opp en morsmelkerstatning. Han var også en pioner innenfor ferdigmat, og skapte Nestle's Infant Food for eksportmarkedet til USA. Nestlé var også innom mineralvannbransjen, og produserte gjødsel og gasslykter.
Nestlé solgte bedriften i 1875, og trakk seg tilbake resten av sitt liv.
Arrhopalitidae
Utseende
Bleke, blinde spretthaler av kulespretthale-typen. Disse spretthalene lever i stor grad i huler og utseendet deres henger sammen med dette. De er svært bleke, øynene er helt eller delvis reduserte, og antennene er uvanlig lange. Fotleddene er dessuten modifiserte, trolig som en tilpasning til å bevege seg på vannfilmer.
Levevis
Familien omfatter mange hulelevende arter. Disse ser ut til først og fremst å leve på overflaten av vann inne i hulene.
Utbredelse
Familien er utbredt i alle verdensdeler.
Gulen Fiskarbondemuseum
Gulen fiskarbondemuseum er et museum på Byrknesøyna i Gulen som viser hvordan fiskerbonden levde før. Museet ble åpnet 30. mai 1998 og består av en rekke forskjellige tradisjonelle kystbygninger som viser hvordan et kystbruk var på 1800-tallet. I sjøbua er det en utstilling av gamle gjenstander som i hovedsak er donert av Alf Sæternes. Museets oppgave er å ta vare på og synliggjøre historien til fiskarbonden.
Historie
Museet ble åpnet av daværende direktør for Kystmuseet i Sogn og Fjordane Kristian Jansen. Navnet museet fikk er knyttet til den tradisjonelle leveveien i Ytre Gulen de siste 100 årene, en kombinasjon av fiske og jordbruk. Fastboende langs kysten hadde små muligheter til å livnære seg av bare jordbruk eller fiske alene. En måtte derfor utnytte ressursene både på land og på sjøen for å klare seg. Ofte var det en arbeidsdeling der mannen drog på fiske og kvinnen hadde ansvaret for gårdsdriften. Derfor er «fiskarbonde» en benevnelse som omfatter både mannen som var fisker og konen som var bonde. Fiskarbondemuseet ligger i Barvågen som er en liten våg på vestsiden av Byrknesøyna like sørvest for sentrum på Byrknes. Museet består av et lite bruk på 3.5 dekar i en vestvendt helling mot Barvågen. I denne vågen er et eldre naust og sjøbumiljø. Bygningene har trekk som er svært typisk for Gulen; steinbygde naust, jordkjellere og oppbygget brønn for takvann. Våningshuset er fra 1844. Her er også et steinmurt båtnaust, sjøbu i to etasjer, eldhus, takvannsbrønn, utedo og jordkjeller. Hele området rundt Barvågen er av Gulen kommune regulert til spesialområde bevaring.
I en av sjøbuene var den første butikken på Byrknes. Dette var butikken til Nils Karlsen også kalt «Karl-Nils».
Bygninger
Stuen i første etasje i våningshuset er innredet som er typisk «fiskarbondestove» fra første delen av 1900-tallet. Her er blant annet en gammel skyveseng, en vedkomfyr, og en rokk til spinning. I rommet sør for stuen er en utstilling som tar for seg melkestell i gammel tid og de gjenstandene en da brukte. Her finnes en kinne og melkespann til å bære på ryggen.
Her finnes en gammel skolestue med gamle Pulter og sjøbuloftet inneholder over 100 gjenstander som er knyttet til fiske og båt. Disse er samlet inn i Ytre Gulen av Historielaget på Byrknes. Gjenstandene gitt av Alf Sæternes (1906–1998) stammer fra gården Sæternes ved Brandangersundet. I Båtnaustet finnes en robåt av Nordfjordtypen som er en seksring på grunn av at det er seks årer i båten. Når været var lagelig kunne en sette opp en mast og segl og segle. Båten er sannsynligvis fra før 1910. Den kom opprinnelig fra Fivelsdal i Gulen.
Albi kraftverk
Albi kraftverk er et tidligere, kombinert kullkraftverk og varmekraftverk i departementet Tarn i Frankrike. Det hadde en installert produksjonskapasitet på 250 MW fordelt på 1 blokk / turbin. Operatør var Electricite de France.
A-VM i ishockey 1995 for menn
Verdensmesterskapet i ishockey i 1995 ble arrangert i Sverige 23. april til 7. mai. Kampene ble spilt i Gävle og Stockholm.
Tolv lag deltok, det ble først spilt gruppespill med seks lag i hver gruppe der de fire beste lagene gikk videre til kvartfinaler. Det var det 59. verdensmesterskapet og Finland beseiret Sverige i finalen og ble verdensmestere for første gang.
Skarvheimen
Skarvheimen er et høyfjellsområde som forbinder Jotunheimen med Hardangervidda, og ligger i fylkene Viken, Innlandet og Vestland. Det opprinnelige og mest brukte navnet på området er Nordfjella. Området fikk navnet Skarvheimen etter en avstemning i NRK i 1995, blant annet basert på at både Hallingskarvet og Reineskarvet ligger i området.
Løst definert strekker Skarvheimen seg fra Vangsmjøsa i nordøst, langs E16 til Lærdal og Flåm i nordvest, langs Flåmsbanen og Bergensbanen til Finse og Geilo i sørvest, videre langs Hallingdal til Gol i sørøst og opp Hemsedal mot Vangsmjøsa.
Området er tilgjengelig med tog via Bergensbanen, med buss og med bil. Skarvheimen er rekreasjonsområde for hyttebeboere i blant annet Lærdal, Hemsedal, Hol, Ål og Gol.
Østsidecupen
Østsidecupen er en årlig konkurranse som inkluderer alle havfiskefestivalene på østsiden av Oslofjorden.
Pr. 2013 er det festivalene som arrangeres av Båstad Havfiskeklubb, Sarpsborg Havfiskeklubb, Ski Havfiskeklubb og Fredrikshald Havfiskeklubb som teller.
Cupen ble startet i 1987. Den opererer med en egen startkontingent og egen premieutdeling. Poengberegning, hvor f.eks. fem beste av seks festivaler teller.
Ansvaret for premiering, annonsering, resultatlister, påmelding rulleres mellom de deltagende klubbene
Busund bru
Busund bru er ei ett-felts veibru som fører over Storelva langs fylkesvei 2858. Brua forbinder Mælingen og Snyta med Norderhov i Ringerike kommune, Viken. Veien danner dessuten en alternativ forbindelse mellom riksvei 350 ved Snyta og europavei 16 ved Botilrud.
Busundet var det siste viktige sundstedet på Ringerike som fikk bru. Den ble opprinnelig vedtatt bygget i 1910, men vedtaket ble omgjort igjen noen år senere. Bru kom det først der i 1963.
Gyldenborg
Andre leietakere er Gandalf Kommunikasjon og Glåmdal HMS.
Ljanselva
Ljanselva er ei elv i Oslo kommune. Den renner fra Nøklevann i Østmarka, gjennom tett bebyggelse og verneverdig urskog, ned til Bunnefjorden. Elva er fiskeførende og det finnes ørret i hele elvas lengde. I øvre del av elva er det også påvist bekkeniøye. En fisketrapp nederst ved utløpet gjør at det går sjøørret opp til Krutverksfossen. Bestanden er betegnet som «sårbar», men fiske er tillatt fra 1. august til 30. august.
Elvas tidlige navn var Ljǫrn.
Elveløpet
Elvestrengen starter ved Lutvann i Østmarka og renner ned til Nøklevann. Fra utløpet av Nøklevann ved Rustadsaga får elva navnet Ljanselva, og renner ned i Skraperudtjern. Elva renner videre forbi Skullerudstua, og ned til Sagstua i Skulleruddumpa. Ved Hauketo møter Ljanselva Gjersrudbekken og Prinsdalsbekken. Ned Liadalen til fisketrappen ved Hallagerbanen renner den gjennom Ljanselva naturpark. Ved Fiskevollbukta renner elva sammen med Lusetjernbekken og ut i Bunnefjorden.
Grenseelv
Ljanselva er grensen mellom de to delbydelene Munkerud og Bjørnerud og dermed bydel Nordstrand og bydel Søndre Nordstrand.
Blenod kraftverk
Blenod kraftverk er et kombinert kullkraftverk og varmekraftverk i departementet Meurthe-et-Moselle i Frankrike. Det har en installert produksjonskapasitet på 1000 MW fordelt på 4 like store blokker / turbiner. Operatør er Electricite de France.
Anlegget ble utbygd i årene 1963–1969. Brenselstypen er steinkull, og tungolje. Fra 2012 utvides anlegget med en kombinasjonssyklus-enhet for naturgassfyring på 440 MW. Dette anlegget ble startet utbygd i 2009 og vil kun fyres med naturgass.
De totale CO2-utslippene i 2008 gikk merkbart ned og var ca. 1 906 300 tonn, mens det samme årets kvote var 1,739 mill tonn.
Spondyloartritt
Spondyloartritt og spondylartropati refererer til en familie av sykdommer som deler visse sykdomstrekk. Det mest fremtredende er betennelse i ledd i ryggen, særlig iliosacralleddene, asymmetrisk betennelse i ett eller noen få ledd (oligoartritt) – særlig i bena, og reaktiv artritt. Det innebærer betennelse på steder der leddbånd eller sener fester til ben.
Andre trekk kan være utslett og betennelser i øyne, som uveitt eller iridocyklitt (regnbuehinnebetennelse). Spondyloartrittpasientene kan også ha betennelse i tarm og en sterk kobling til funn av faktoren humant leukocyttantigen (HLA-B27) i blodet.
Det har kommet nye muligheter for å sette diagnosen spondyloartritt, basert på mer enn bare røntgenbilder, ifølge Spondyloartrittforbundet Norge. Spondyloartritter kan generelt føre med seg en rekke tilleggslidelser. Disse kan også være med på å avgjøre diagnosen. Det kan blant annet være betennelser i senefester og leddbånd (entesitt), øyeplager, hovne og ømme ledd, hjertesykdom, magesmerter og utmattelse (fatigue).
Sykdomsårsak
Det er begrenset med kjennskap til hvordan spondylartropatier oppstår. Det ser ut til at det er en arvelig komponent. Koblingen til HLA-B27 er den sterkeste kjente genetiske risikofaktoren.
Ankyloserende spondylitt (Bekhterevs sykdom)
Tidligere het diagnosen Bekhterevs sykdom. Nå kalles den som regel ankyloserende spondylitt (AS), eller radiografisk aksial spondyloartritt. Det er en kronisk betennelsesaktig leddsykdom som hovedsakelig angriper bekkenet, ryggen og brystkassen, men også perifere ledd kan rammes. Diagnostiseringen har gjerne vært basert på menns symptomer, derfor er kvinner gjerne underdiagnostisert, da de ofte har et litt annet sykdomsbilde.
Forstadiet til Bekhterevs sykdom betegnes som ikke-radiografisk spondyloartritt. Da har man typiske bekhterevsymptomer, men det er ingen synlige forandringer på røntgen. Diagnosen kan imidlertid settes ved at man gjør en MR-undersøkelse og ser på andre tegn og symptomer som er typiske for denne sykdommen.
Udifferensiert spondyloartritt
Benevnelsen udifferensiert spondyloartritt blir benyttet om spondyloartritt der man ennå ikke kan stadfeste hva slags type det er. Behandlingsprinsippene for de ulike spondyloartrittene er i stor grad like.
Psoriasisartritt
Psoriasisartritt er en form for leddgikt der man samtidig har hudsykdommen psoriasis. Psoriasisartritt utvikler seg ofte langsomt med hevelse, ømhet og nedsatt bevegelse i de leddene som blir angrepet. Omtrent 70 prosent av de som får psoriasisartritt har allerede diagnosen psoriasis. Hovedandelen av de som har psoriasisartritt har betennelser i de ytterste leddene i hender og føtter, mens omtrent 30 prosent har hovedproblemene fra rygg- og bekkenledd.
Crohns sykdom
Det er kjent at pasienter med Bekhterevs sykdom har en større risiko for å utvikle kroniske inflammatoriske tarmsykdommer. Ved Crohns sykdom har man kronisk betennelse i mage-tarmkanalen. Sykdommen kan ramme alle deler av tarmsystemet fra leppene til endetarmsåpningen. Den vanligste delen av tarmsystemet som er påvirket er overgangspartiet mellom tynntarmen og tykktarmen. Betennelse i tarmen medfører at tarmen ikke kan utføre sin normale funksjon, noe som kan føre til diaré. Andre symptomer er tilbakevendende magesmerter, oppblåsthet, kvalme, nedsatt matlyst og vekttap.
Ulcerøs kolitt
Ulcerøs kolitt har mange likhetstrekk med Crohns sykdom, men forskjellen er at ulcerøs kolitt bare angriper tykktarmen og har et annet betennelsesmønster. Betennelsen finnes først og fremst i tarmens slimhinne hvor det danner seg sår (ulcerøs betyr sårdannende). Symptomer kan være magesmerter og blodig diaré, og i tillegg slapphet, vekttap, dårlig matlyst, blødning fra endetarmen og generelt tap av næringsstoffer.
Reaktiv artritt
En reaktiv artritt er en leddbetennelse som oppstår i kjølvannet av en gjennomgått infeksjon. Som regel er det ett eller noen få ledd som angripes. Betennelsen kan for eksempel oppstå etter seksuelt overførbare sykdommer som klamydia og gonokokker eller etter tarminfeksjoner. Symptomer på reaktiv artritt kan være følelse av å være syk, tretthet, feber, vekttap og nedsatt matlyst. Reaktiv artritt starter ofte med akutt hevelse, ømhet, varme, rødhet og nedsatt bevegelighet i ett eller flere store ledd. Det er også vanlig med smerter ved senefester, særlig der hælsenen fester seg og er festet til bindevevshinnen under foten.
En undergruppe av de reaktive artrittene er Reiters syndrom, der det ofte er betennelse i urinrøret, leddbetennelse og betennelse i øyets ytterhinne.
Spondylartropatier hos barn
Spondylartropatier hos barn (juvenil spondylartropati) er en gruppe kroniske inflammatoriske sykdommer der betennelsen angriper ledd (artritt) og senefester (entesitt). Sykdommen rammer oftest ledd og senefester i bena, og noen ganger leddene mellom bekkenet og nederste del av ryggen. Leddene i ryggraden kan også angripes, men dette er sjelden i begynnelsen av sykdommen. I noen tilfeller utløses symptomene første gang av bakterieinfeksjoner (reaktiv artritt). Pasienter med barneleddgikt (JIA), regnes med i gruppen juvenil spondylartropati. Sykdommen er vanligere blant gutter enn jenter, og den begynner som oftest mellom 10 og 15 års alder. Genetikk er en medvirkende faktor. Sykdommen kalles juvenil spondylartropati hvis den starter før barnet er 16 år gammelt, artritten varer i mer enn seks uker, og symptomene passer inn i diagnosebeskrivelsen, ifølge nettsiden printo.it, et internasjonalt nettverk innen barnerevmatologi. De vanligste symptomene er hovne og smertefulle ledd, noe som fører til begrenset bevegelse i leddene. Ofte er fire eller færre ledd angrepet og det er for det meste de større leddene i bena, som knær, ankler, føtter og hofter, som er mest utsatt. Noen barn kan ha artritt i ledd i armene, særlig skuldrene.
Spafo Norge
Spondyloartrittforbundet Norge (Spafo Norge) er en landsdekkende, frivillig interesseorganisasjon. Arbeidet i forbundet er basert på frivillig basis. Spafo Norge har som oppgave å bedre livskvaliteten og levekår for mennesker med nedsatt funksjonsevne i samfunnet som følge av spondyloartritt og spondyloartrittlignende sykdommer. Forbundets hovedoppgave er å drive informasjons-, opplysnings-, og påvirkningsarbeid, samt å ha en likepersontjeneste.
Spafo Norge har historie over 30 år tilbake innenfor bekhterev- og spondyloartrittarbeidet i Norge og har jobbet med pasientrettet informasjonsarbeid hele tiden. Det frivillige arbeid til forbundet består av å dele kunnskap og jobbe interessepolitisk via kanaler som medlemsbladet Spondylitten, nettsiden spondylitten.no og i sosiale medier.
Forbundet har også en hjelpetelefon: Spafo Hjelper Deg!
Spafo Norge har gitt ut et gratis informasjonshefte om spondyloartritt. Det inneholder informasjon om alle de ulike spondyloartrittdiagnosene og følgesykdommer. Heftet kan lastes ned fra forbundets hjemmeside.
Spondylitten
Spondylitten er et landsdekkende magasin som kommer ut fire ganger i året til forbundets medlemmer og en rekke abonnenter. Der finner man informasjon om nytt vedrørende spondyloartritter og bladet holder leserne oppdatert når det gjelder saker som gjelder de med inflammatoriske revmatiske sykdommer. Bladet het tidligere Bekhterever’n.
Noen av de temaene bladet tar for seg er forskning, medisiner, behandlingsformer, rettigheter, interessepolitikk/sosialpolitikk, arbeidsliv, nytt fra forvaltningen, samt revmatikerarbeid nasjonalt og internasjonalt.
Emile-Huchet kraftverk
Emile-Huchet kraftverk er et kullkraftverk i departementet Moselle i Frankrike. Det har en installert produksjonskapasitet på 1510 MW fordelt på 7 blokker / turbiner av svært ulike dimensjoner. Operatør er La Snet.
Cydnidae
Cydnidae er en familiegruppe av teger, som tilhører nebbmunnene. Nebbmunnene har det til felles at munndelene er sugende og at de suger opp næringen.
Emile-Huchet kraftverk
Anlegget ble utbygd i årene 1951–1981. Brenselstypen er hovedsakelig kull.
Cydnidae
Cydnidae lever mest på jorden, og klatrer ikke ofte, i planter og trær. De lever av plantesaft. Et flertall av artene graver og fører for det meste et underjordisk liv. Det er i Norge funnet fem arter av Cydnidae.
Emile-Huchet kraftverk
De totale CO2-utslippene i 2008 var ca. 3 823 000 tonn.
Cydnidae
Utseende
Cydnidae er små til middelsstore (1,5–25 mm), brede og ofte kraftig bygde teger, de har alle fem følehornsledd. De kan kjennes på at utsiden av leggene (tibiae) har kraftige pigger. Kroppen er glatt, hodet avflatet, frambeina kraftige. På farge er de vanligvis mørke, ofte svarte.
Levevis
Cydnidae lever på eller under jordoverflaten, noen ganger på planter og trær, og er plantesugere. De underjordiske artene suger på røtter av ulike planter, særlig gras. Enkelte kan gjøre noe skade i landbruket.
De fleste artene finnes i varmere strøk. Bare et fåtall finnes i Norge.
Cydnidae har ufullstendig forvandling, overgang fra nyklekt larve til det voksne kjønnsmodne insektet går gradvis gjennom flere hudskift (nymfestadier). Nymfene ligner mer og mer på de voksne (imago) for hvert hudskifte.
Systematisk inndeling / europeiske arter
Norsk entomologisk forening har også utgitt en rekke Insekttabeller. Dette er små og billige hefter der en kan bestemme insekter til artsnivå. Et av heftene (se kilde) tar for seg de norske Cydnidae. Thyreocorinae blir ofte regnet som en egen familie, Thyreocoridae. Et latinsk familienavn ender med ...idae, og et navn på en overfamilie på ...oidea.
Det er i Norge funnet fem arter Cydnidae.
Telenor Arena
Telenor Arena, tidligere kjent som Fornebu Arena, er Norges største multifunksjonsarena og ligger på Fornebu i Bærum rett utenfor Oslo. Telenor Arena var hovedsakelig bygget for å være hjemmebanen til Stabæk Fotball, men klubben ble etter hvert kastet ut av arenaen og flyttet tilbake til Nadderud stadion etter 2011-sesongen. Arenaen ble raskt en ettertraktet arena for store underholdningsarrangementer, som konserter med Britney Spears, Red Hot Chili Peppers, Tina Turner, AC/DC, Iron Maiden, Metallica og Andrea Bocelli, og Eurovision Song Contest 2010. Arenaen hadde en kapasitet på 15 000 tilskuere på fotballkamper og har nå plass til 25 000 tilskuere på konserter. Arenaen hadde mellom 2009 og 2011 kunstgress. Taket over arenaen er heldekkende. Beregnet kostnad var på 585 millioner kroner, inkludert det tilhørende næringsområdet.
Bakgrunn
Ideen til arenaen kom i 1999 under en konferanse på Halvorsbøle, der Stabæk-miljøet var samlet for å legge mål for klubben fremover. En spillergruppe kom da med forslaget om en ny arena på Fornebu. Denne arenaen skulle hete «The Blue Dream Arena», ha 25 000 sitteplasser, blått kunstgress og tak. Visjonen var at Bruce Springsteen skulle varme opp før første hjemmekamp, som skulle gå mot FC Barcelona.
Substitute
«Substitute» er en sang av The Who, skrevet av Pete Townshend. Den kom først ut som singel i mars 1966 og nådde 5.-plass på de engelske hitlistene. Senere ble den inkludert i albumet Meaty Beaty Big and Bouncy fra 1971. Sangen var opprinnelig oppfattet som en kommentar til oppfatningen om at The Who skulle være et substitutt (erstatning) for Rolling Stones, mens den senere er sett på som en kommentar til den fremmedgjøringen som ligger i å viske ut skillet mellom et skapt image og virkeligheten slik at et kunstig image overtar virkelighetsoppfatningen.
Telenor Arena
Bakgrunn
På veien frem til ny arena var det mange skjær i sjøen for Stabæk. Det var vanskelig å komme til enighet med grunneierne Fornebu Boligspar og Fornebu Næring om kjøp av tomt. Dette ble løst ved at ordfører i Bærum, Odd Reinsfelt, sørget for en avtale der Stabæk fikk tomten i gave mot at de som eide resten av Fornebu skulle få lov til å bygge tettere på resten av eiendommene. Likevel kom det et kraftig tilbakeslag i desember 2003, da utbyggingsplanen for Fornebu ble vedtatt uten at arenaen ble tegnet inn. Etter videre forhandlinger vurderte Stabæk å heller legge arenaen til den delen av Fornebu som IT Fornebu eier, men også denne planen rant ut i sanden. Høsten 2004 kom Stabæk endelig til enighet med Fornebu Boligspar, og stadionprosjektet så dagens lys. Dette var i grevens tid for Stabæk, som ved hjelp av pengene avtalen førte med seg fikk økonomien i orden slik at profflisensen ble beholdt.
Kommunestyrevalg i Rana
Kommunestyrevalg i Rana er en oversikt over kommunestyrevalg og folkeavstemninger i Rana kommune etter kommunereformen i 1964.
Substitute
Sangen har vakt oppsikt, ikke bare på grunn av teksten, men også den intense bassen til John Entwistle. Fra ca. 1:50 ut i sangen overtar den som det melodibærende elementet, noe som unektelig var svært dristig på midten av 1960-tallet. Sangen har et høyt driv og ble svært populær blant fansen. Den blir spilt på de fleste The Who-konserter. En konsertversjon er tatt med på det etter hvert klassiske The Who-albumet Live at Leeds og på Live at the Isle of Wight Festival 1970.
Telenor Arena
Bygging
Enkelte av ideene til arenaen ble aldri realisert. Internasjonale regler gjorde at kunstgresset ikke kunne være blått, men som en erstatning ble heller gulvet i losjene lagt som blått, kunstgressinspirert laminat. Ideen om et skyvbart tak ble også forkastet, på grunn av byggetekniske utfordringer og de eventuelle kostnadene det ville ha medført.
Substitute
Da singelen skulle gis ut i USA ble tekstlinjen «I look all white but my dad was black» (jeg ser ut som om jeg er hvit, men faren min var svart) ansett for å være for kontroversiell for det publikumet, og ble derfor endret til «I try walking forward but my feet walk back» (Jeg prøver å gå framover, men mine føtter går bakover).
Telenor Arena
Bygging
Da den sto ferdig, fikk Stabæk utbetalt 50 millioner kroner for næringslokalene i anlegget. Resten av hallen finansieres ved egenkapital og lån. Hallen ble ferdigbygd til sesongstart i 2009. Byggestart var i mars 2007. Bygget er tegnet av HRTB AS Arkitekter og totalentreprenør er NCC Construction AS.
Substitute
Punk rockgruppen The Ramones spilte inn sangen på albumet Acid Eaters og sangen ble også gitt ut som singel av Sex Pistols.
Telenor Arena
Bygging
Navnet på hallen ble offentliggjort i juni 2008, da det børsnoterte statseide selskapet Telenor kjøpte navnerettighetene. Frem til det var hallen kjent som Fornebu Arena.
Substitute
Et klipp av sangen er med i filmen School of Rock.
Telenor Arena
Bygging
Første fotballkamp på Telenor Arena var treningskamp mot IFK Göteborg. Superfinalen 2009 mot Vålerenga, hvor Stabæk vant 3–1, var den første offisielle kampen.
Økonomiske vanskeligheter
Hallen har aldri gitt de økonomiske uttellingene som var forutsatt, og investoren Kjell Chr. Ulrichsen som opprinnelig eide halvparten av anlegget, måtte overta hele eierskapet i november 2009. Ett år senere ble kontrakten mellom Stabæk Holding AS (eid av Ulrichsen) og Stabæk Fotball AS (klubben), som omhandlet 40 år leie mot at klubben betalte 9 millioner per år for leie, forkastet. Til gjengjeld var Stabæk garantert å spille ut sesongen i arenaen.
Dårlige økonomiske utsikter førte til at arenaeieren utarbeidet en ny leiekontrakt. Der ble leien økt med over 300 prosent – til 30 millioner kroner årlig. 30. juni 2011 meddelte Stabæk Fotball at de ikke lenger var i stand til å tiltre leieavtale med de nye betingelsene satt fra arenaeier Ulrichsen fra og med 2012-sesongen, og fotballklubben vendte tilbake til Nadderud stadion.
Konsertarena
Liste over artister som har spilt i Telenor Arena
Eurovision Song Contest 2010
Telenor Arena huset Eurovision Song Contest 2010. NRK valgte arenaen i Bærum som arena for både begge semifinalene og finalen 29. mai 2010. Arenaen ble valgt på grunn av sin størrelse og muligheter for produksjonsfasiliteter utenfor arenaen. Arrangørene rigget salen opp med over 4500 lys av ulike slag, som ble festet i hele 750 riggepunkter. Lydriggen besto av over 100 høyttalere av ulik størrelse og dekningsområde.
Melodi Grand Prix Junior
I 2017 ble MGPjr for første gang arrangert utenfor Oslo Spektrum. NRK flyttet konkurransen til Telenor Arena. Årsaken var at NRK ønsket å teste ut en ny arena for en slik tv-produksjon og samtidig gjøre det mulig for flere publikummere å overvære sendingen. Arenaen huset også konkurransen i 2018 og i 2019. I 2020 ble MGPjr flyttet tilbake til Oslo Spektrum, og i 2022 blir MGPjr igjen arrangert på Telenor Arena.
Politikerne krever kunstgress i Telenor Arena 2013
Formannskapet i Bærum vek ikke fra sitt tidligere vedtak om at Telenor Arena skal ha permanent kunstgress da saken var oppe til behandling 15. mai 2013. Forslaget fra rådmann Hans Kr. Lingsom om å la eieren Euforum ha et rullegress tilgjengelig på forespørsel ble kontant nedstemt. «Dette er en løsning vi fint kan leve med. Vi har aldri ønsket kunstgresset ut av arenaen og arbeider med å finne praktiske løsninger» sa Diderik Schnitler som en kommentar til vedtaket.
Eierforhold
Holdingselskapet Stabæk Holding ble i 2011 omdøpt til Euforum Holding, og driver hallen videre som en eventarena.
Sukkevann Idrettspark
Sukkevann Idrettspark er et fotballstadion hvor Randesund Idrettslag spiller hjemmekampene sine. Anlegget ligger til Dvergsnesveien ved Sukkevann på Strømme i bydelen Søm/Torsvikheia i Kristiansand. På langsiden av 11-er banen er det en tribune. Det er også tennisbaner, sandvolleyballbane og en fotballbinge her. Ril (Randesund idrettslag) har sitt klubbhus her. Sukkevannshallen er også en del av idrettsparken. Hver høst blir Sebracupen arrangert på idrettsparken
0
Lascano (kommune)
Lascano er en kommune (spansk: municipio) i Rocha-departementet i det sørøstlige Uruguay. Hovedstaden heter Lascano.
Historie
Lascano ble grunnlagt i 15. mars 2010.
Regjeringen
Ordføreren (alcalde) i kommunen er Ricardo Rodríguez (2010-2015).
EM i friidrett 1950 – Spydkast menn
Resultatene for øvelsen Spydkast menn ved EM i friidrett 1950 i Brussel, Belgia.
Norge var ikke representert i øvelsen.
Mike Mo Capaldi
Michael Capaldi (også kjent som Mike Mo Capaldi; født 1990 i Simi Valley, California) er en amerikansk profesjonell skateboarder.
Genteknologi
Genteknologi kan defineres som en teknikk som kan brukes til å kartlegge, isolere, modifisere og ta opp DNA.
Mike Mo Capaldi
Capaldi begynte å skate da han var åtte år gammel og er i dag sponset av Girl Skateboards, Lakai footwear, Matix clothing, Royal trucks, Mob grip, spitfire wheels, Bones swiss bearings, Diamond accessories, IG Boardshop og Skatelab.
Genteknologi
Man kan trekke ut et konkret gen med tilhørende arveegenskap fra en celle for eksempel planter, dyr og mikroorganismer, og deretter plassere det inn i en ny organisme og få denne ønskelige/intenderte egenskapen. En organisme hvor arvematerialet har blitt modifisert kalles en genetisk modifisert organisme (GMO). Genteknologi har mange bruksområder innen biologiske felt som matvareproduksjon, medisin, rettsmedisin, evolusjon og annen forskning.
Metoder
Ofte brukes plasmider, enzymer og bakterier. En ofte brukt metode idag for å replisere genetisk materiale er PCR. Det er flere måter å sette inn de ønskede DNA, det kan gjøres for eksempel ved mikroinjeksjon.
Vigdís Finnbogadóttir
Vigdís Finnbogadóttir (født 15. april 1930 i Reykjavík) er en islandsk politiker som var landets fjerde president, fra 1980 til 1996. Hun var både Islands og Europas første kvinnelige president, og den første demokratisk direktevalgte kvinnelige presidenten i verden. I sin presidentperiode arbeidet hun aktivt for å oppmuntre og fremme nasjonens identitetsfølelse og integritet, det islandske språket og Islands egenartede kultur.
Genteknologi
Metoder
CRISPR er en teknologi der spesielle enzymer og syntetisk RNA brukes til å klippe opp og redigere DNA som har de rette egenskapene. CRISPR kan brukes sammen med PCR.
Bruk
Genteknologi brukes i dag først og fremst for å fremstille medisiner (insulin). For avlinger i jordbruket og i etterforskning av kriminalsaker (DNA-spor).
Vigdís Finnbogadóttir
Hun var også forkjemper for ny-planting av skog på eroderte områder på Island. Vigdís Finnbogadóttir ble i 1982 tildelt storkors med kjede av St. Olavs Orden.
Genteknologi
Medisin
I helsevesenet kan man bruke genteknologi til å fremstille forskjellige medisiner. Ved hjelp av genteknologi kan man i dag fremstille blant annet insulin og veksthormoner. Det er også mulig å bruke gener fra hjertet til et menneske og sette dem inn i en gris tidlig på fosterstadiet. Da vil hjertet til grisen bli et menneskehjerte og man kan bruke de hjertene og transplantere dem til mennesker.
Vigdís Finnbogadóttir
Bakgrunn
Hennes far Finnbogi Rútur Þorvaldsson (1891–1973) var professor ved Islands universitet og hennes mor Ásta Sigríður Eiríksdóttir (1894–1986) var sykepleier og aktiv i sykepleierforbundet, blant annet som forbundets ordfører 1930–1955.
Genteknologi
Kriminalteknisk
I kriminalsaker kan man bruke DNA til å finne en gjerningsmann. Man trenger kun en celle som inneholder DNA, for eksempel en bloddråpe eller et hårstrå for å kunne påvise at noen har vært på for eksempel gjerningsstedet.
1. FFC Turbine Potsdam
Turbine Potsdam er et tysk kvinnelig fotballag fra Potsdam utenfor Berlin i Tyskland. Laget er et av de mestvinnende tyske lagene, med seks østtyske og fire heltyske ligatitler.
Østtysk periode: 1971-90
Betriebs-Sport-Gemeinschaft Turbine Potsdam var originalt et herrelag fra 1955 med beskjeden suksess. Først i 1971 ble det bestemt at det skulle dannes et kvinnelag, på tross av at det ikke eksisterte en nasjonal kvinnefotballiga i Øst-Tyskland (eller de fleste andre steder). Leder for kvinnefotballaget ble Bernd Schröder, og han har av og på vært engasjert i klubben siden.
Fra 1979 var det et nasjonalt østtysk mesterskap, som fungerte mer som en cup enn en tradisjonell liga. Turbine Potsdam greide ikke å komme til finalen de to første mesterskapene, men fra 1981 vant Turbine mesterskapet, noe de fulgte opp i 1982 og 1983. I 1984 kom de til finalen og tapte, men de vant igjen i 1985 og 1986. I 1987 var de ikke i finalen, i 1988 tapte de finalen, og i 1989 vant de igjen, da for sjette gang. I 1990 endte de utenfor finalen igjen.
Vigdís Finnbogadóttir
Bakgrunn
Vigdís Finnbogadóttir studerte fransk og fransk dramatisk litteratur ved Universitetet i Grenoble og ved Sorbonne i Paris i årene 1949–1953. Hun studerte teaterhistorie ved Københavns Universitet og fransk og engelsk ved Háskóli Íslands (Universitetet på Island) med hovedvekt på de to språkenes dramatiske litteratur.
Genteknologi
Matvareproduksjon
Genteknologi kan brukes for å forandre DNA til dyr og planter som brukes til å lage mat.
Vigdís Finnbogadóttir
Karriere
Vigdís Finnbogadóttir var leder av teatergruppen Reykjavík Teaterselskap, senere kalt Reykjavíks teater, fra 1972 til 1980.
Genteknologi
Forskning
Fire hovedtrinn under genforskning:
La Maxe kraftverk
La Maxe kraftverk er et kombinert kullkraftverk og varmekraftverk i departementet Moselle i Frankrike. Det har en installert produksjonskapasitet på 500 MW fordelt på 2 like store blokker / turbiner. Operatør er Electricite de France.
Vigdís Finnbogadóttir
Karriere
Hun arbeidet som pressesekretær for Islands Nasjonalteater under årene 1954–1957 og 1961–1964. Hun var turistguide på Island i flere år og koordinator for Islands Turistbyrå, senere gymnaslærer i fransk 1962–1972, og underviste i fransk i språkkurs i Islands fjernsyn (RUV) 1970–1971. Mellom 1972 og 1980 var hun lærer i fransk litteratur ved Islands universitet. Hun var teatersjef for Leikfélag Reykjavíkur (Reykjaviks byteater) 1972–1980. Årene 1976–1980 var hun medlem av Det nordiske kulturråd.
Genteknologi
The Human Genome Organization
The Human Genome Organization (HUGO) hadde som formål å kartlegge menneskets totale DNA. Prosjektet startet i 1990 og var planlagt å vare i 15 år, men grunnet stadig bedre teknikker ble de ferdig i 2003. Selv om man har baseparsekvensene for alle de nesten 25 000 genene til mennesket er det fremdeles en svært lang vei å gå før vi har kartlagt hvordan disse genene koder for de omtrent halv million proteinene i menneskekroppen. Det er ikke engang sikkert at det er mulig å kartlegge disse genetiske kodene. Sammenhengene i menneskekroppen og i livets koder & språk kan helt enkelt være for komplisert. I dag snakker man stadig mer om fagfeltet proteomikk som handler mer om akkurat dette.
La Maxe kraftverk
Anlegget ble utbygd i årene 1969–1971. Brenselstypen er steinkull.
Vigdís Finnbogadóttir
Islands president
I 1993 ble hun kreert til æresdoktor ved Norges teknisk-naturvitenskapelige universitet (NTNU).
Etter presidentperioden
Senere ble hun goodwillambassadør for UNESCO. I 1997 var Vigdís vert for Nobels fredspriskonsert. I 2000 ble hun æresdoktor ved Islands universitet. Hun er i dag også medlem av Club de Madrid.
La Maxe kraftverk
De totale CO2-utslippene i 2008 var ca. 1 196 000 tonn, mens det samme årets kvote var 1,299 mill tonn.
1. FFC Turbine Potsdam
Bunnlag i felles seriesystem 1991-96
Den 1. januar 1990 skiftet laget prefiks til SSV (Spiel- und Sportsverein), og året etter spilte de sin siste sesong i østtysk serie. De lyktes ikke å kvalifiseres til den felles toppserien, og ble værende i den nest øverste. Den tyske serien ble spilt i to serier etter vesttysk system, nord og sør. Potsdam balanserte mellom den nordre serien og den nest øverste divisjonen en stund, før de fikk nødvendige forsterkninger fra Tennis Borussia Berlin og lyktes å krangle seg til en plass i den samlet Bundesliga via kvalifiseringsgruppe i 1997.
Den lange veien opp 1997-
Turbine Potsdam begynte å finne form som et tysk lag i toppen. Flere spillere kom til, men integreringen var vekslende. Den 12. mars 1999 meldte kvinnelaget seg ut av idrettslaget, og den 1. april samme år ble 1. FFC Turbine Potsdam stiftet. Samme år hadde Potsdam en seriekamp mot 1. FFC Frankfurt, der Frankfurt ledet 4-0, men Potsdam kjempet seg tilbake og greide uavgjort 4-4. Dette var begynnelsen på rivaliseringen dem imellom. Frankfurt vant imidlertid serien, mens Turbine endte på fjerdeplass.
Fjerdeplassen ble forsvart i 1999–2000-sesongen, men laget greide en god andreplass allerede i sesongen etter, med et sterkt forsterket lag som inkluderte landslagskeeper Nadine Angerer og talentfulle Anja Mittag. Året etter ble serien avgjort hjemme, da rival Frankfurt kom på besøk. Frankfurt greide seg med uavgjort, og i det nest siste minutt scoret Turbine Potsdam, men avgjørelsen ble annullert på grunn av offside, og Frankfurt vant serien.
Om serieplasseringen ble en skuffelse, tok de hevn i 2005/06-sesongen, som de vant, blant annet ved å slå erkerival Frankfurt 6-2 og å slå dem i den tyske cupen for tredje gang på rad. Frankfurt fikk imidlertid hevn ved å ettertrykkelig slå Turbine Potsdam i en heltysk UEFA-cupfinale. Det fortsatte ikke veldig bra heller, da laget i 2006/07-sesongen endte på en tredjeplass, og de fulgte opp med en ny tredjeplass sesongen etter.
Overraskende greide imidlertid Turbine Potsdam å vinne serien i 2008/09-sesongen, med ett måls margin på det enda større overraskelseslaget Bayern München. Tittelen var overraskende fordi flere landslagsveteraner, som Nadine Angerer, Ariane Hingst og Conny Pohlers dro fra Potsdam, men trener Bernd Schröder fant yngre erstattere, blant dem Babett Peter, Jessica Wich og målvakten Desirée Schumann. Norske Leni Larsen Kaurin var også en fast deltaker i 2008 og 2009, men ble satt ut av laget i løpet av høsten 2009 og byttet til Frankfurt på vinteren.
Potsdam ble imidlertid bare sterkere, og gjennomførte sin beste sesong siden 2006; laget vant serien med bare ett tap, mot Frankfurt borte, vant Mesterligaen etter seire i to straffesparkkonkurranser og kom til semifinalen i cupen, hvor de tapte for Duisburg. Den 17 år gamle målvakten Anna Felicitas Sarholz reddet tre av fire straffer i semifinalen mot Duisburg, og to av åtte straffer mot Lyon i finalen. Det ble jevnere den påfølgende sesongen, hvor Potsdam tapte to kamper i serien og bare vant med ett poeng. Potsdam hadde negativt innbyrdes oppgjør og dårligere målforskjell enn serietoer Frankfurt, men unngikk poengtap mot dårligere lag; blant annet vant man 3–2 over Jena etter at Viola Odebrecht scoret på overtid. Potsdam tapte også cupfinalen mot Frankfurt med 1–2.
Gjersrudtjern
Gjersrudtjern ligger på Klemetsrud sør i Oslo. Vannet får tilsig fra Stensrudtjern via Stensrudbekken, og andre bekker fra sør og øst. Avløpet er i nordvest gjennom Gjersrudbekken til Ljanselva ved Hauketo.
Vannet er næringsrikt og grunt, og omgitt av fuktenger og rik strandsumpskog. Vannet huser en rekke fiskearter, blant disse er abbor, mort, gjedde, suter, karuss og ål. Vannet er kjent blant meitefiskere som et middels godt sutervann. Det anbefales ikke å spise fisken man får her, grunnet tidligere avrenning fra avfallsplassen Grønmo. Vegetasjonen rundt vannet gjør at man får assosiasjoner til tropisk jungel, og ikke norsk landskap. Stedet huser også flere rødlistede arter, herunder en art øyenstikker og en vårflueart. Området er også yngleområde for flere fuglearter, blant annet nattergal. Men våtmarksområdene rundt Gjersrudtjern er i en gjengroingsfase fra tidligere mer åpent kulturlandskap, og dette kan være en trussel for artsmangfoldet.
Ultra
Ultra var en norsk matvarehuskjede i NorgesGruppen.
Den første Ultra-butikken åpnet i 1991. I 2015 ble samtlige Ultra-butikker omprofilert til Meny.
Manuel Plaza
Manuel Jesus Plaza Reyes (født 17. mars 1900, død 9. februar 1969) var en chilensk sportsutøver som deltok i De olympiske leker i 1928 i Amsterdam.
Plaza vant en olympisk sølvmedalje i friidrett under Sommer-OL i 1928 i Amsterdam. Han kom på andreplass i maraton med tiden 2.33,23, bak franske Boughera El-Ouafi som vant med 2.32,57. Det var Chiles første olympiske medalje.
Vektklasser i boksing
Vektklasser i boksing for amatører og profesjonelle.
Profesjonell boksing
Vektklasser for menn i henhold til WBC, WBA, IBF, og WBO sitt regelverk:
Fornåsa
Fornåsa er et tettsted i Motala kommune i Östergötlands län i Östergötland i Sverige. I 2010 hadde tettstedet 433 innbyggere.
Dominikanerordenen
Dominikanerordenen (Prekerordenen, forkortes O.P. (Ordo Fratrum Praedicatorum), også kjent som sortebrødrene) er en av de store tiggerordenene som ble opprettet i høymiddelalderen i Den katolske kirke. Den består av brødre, kontemplative og apostoliske søstre, og legfolk. Stifteren var presten Dominicus (kjent som sankt Dominikus og Domingo de Guzmàn) fra byen Caleruega i Nord-Spania. Ordenen ble godkjent av pave Honorius III i 1216, og den bredte seg raskt utover hele Europa. Allerede få år etter grunnleggelsen åpnet ordenen klostre i de skandinaviske land.
Grunnleggelse og tidlig historie
Omlandet til byen Toulouse i Sør-Frankrike var på begynnelsen av 1200-tallet et sentrum for katarene. Siden katarismen var en kjettersk bevegelse i Den katolske kirkes øyne, ble det satt inn store krefter på å bekjempe den: Sammen med Det hellige land, Den iberiske halvøy og Baltikum, var Albigesium, som Toulouseomlandet ble kalt, et av de geografiske områdene som ble hjemsøkt av korsfarere. Det var imidlertid andre som søkte å omvende katarene med fredelige midler. Blant disse var Dominikus og hans kompanjonger, som i perioden 1206-1216 virket som misjonærer i Albigesium. Deres metode var først og fremst forkynnelse og offentlige disputter med ledende katarer. Katarene valgte ofte et liv i streng fattigdom, og for å vinne deres tillit, søkte den lille flokken av forkynnere å leve et like asketisk liv som dem.
Fylkesvei 187
Strekningen ble fastlagt 2019, og består av hovedtraséen til den tidligere fylkesvei 77 (Hedmark).
Dominikanerordenen
Grunnleggelse og tidlig historie
I 1216 dro Dominikus til Roma for å få godkjent sitt brødrelag av forkynnere som offisielt ordenssamfunn. En slik bekreftelse var viktig, for Roma hadde på 1200-tallet begynt en restriktiv politikk mot de mangfoldige ordenssamfunnene som ble opprettet i denne perioden. Den type orden som Dominikus ønsket å grunnlegge var dessuten relativt original: en orden av omreisende brødre som viet sin tid til forkynnelse, var et ukjent fenomen i Kirken.
Etter at ordenen hadde fått pavelig godkjennelse, bestemte Dominikus at dens virke ikke skulle begrenses til Albigesium, men at brødrene skulle sendes ut. I første omgang ble det sendt brødre til Paris og Spania, men snart også til andre viktige europeiske byer som Bologna og Firenze. Allerede i 1221, Dominikus' dødsår, ble klosteret i Lund i Danmark grunnlagt.
Middelalderen
Dominikanerordenen fikk relativt raskt en betydelig posisjon i middelalderens universiteter, blant annet gjennom betydelige intellektuelle som Thomas Aquinas og Albert den store. Mindre rosverdig sett med dagens øyne, er den plassen ordenen hadde i inkvisisjonen.
Dominikanerne etablerte seg først og fremst i byene for å kunne nå ut til flest mulig mennesker. Ordenen opplevde en voldsom vekst, og på begynnelsen av 1300-tallet talte ordenen omtrent 15 000 brødre, spredt over mer enn 550 klostre fra Norge i nord til Marokko i sør, fra Ukraina i øst til Irland i vest.
Moderne tid
Ordenen opplevde en nedgangstid på 1400-tallet, delvis på grunn av svartedauden, delvis på grunn av indre stridigheter om hva som er det autentiske, dominikanske livet. Dominikanerordenen hadde nok ikke den samme suksessen som jesuittene i renessansens Europa. Jesuittordenen var blitt opprettet i reaksjon mot reformasjonen, og hadde nok lettere for å tilpasse sine pedagogiske metoder og tenkemåte til en verden i rask forandring enn det dominikanerordenen hadde.
I de nye koloniene spredte ordenen seg imidlertid raskt. Den etablerer seg tidlig på det amerikanske kontinent, og hadde også relativt stor suksess i Østen.
Etter en periode med nedgangstid i Europa, opplevde ordenen en oppblomstring igjen på 1800-tallet. Henri-Dominique Lacordaire (1802–1861), som gjenopprettet ordenen i Frankrike etter den franske revolusjon, var en populær forfatter, foredragsholder og skribent. Han må ta en del av æren for ordenens fornyede popularitet, i det minste i den fransktalende verden. Dominikanerordenen var også delaktig i fornyelsen av eksegesen i Den katolske kirken, blant annet gjennom de vitenskapelige bibelstudiene til dominikaneren Joseph-Marie Lagrange. Det var han som opprettet Bibelskolen i Jerusalem (l'Ecole biblique de Jérusalem) i 1890. Denne forskningsinstitusjonen var, og er fortsatt, et viktig senter for vitenskapelige eksegese. Den står blant annet for utgivelsen av Jerusalembibelen, en meget anerkjent fransk og engelsk bibeloversettelse.
Ordenen, som alltid har hatt en markert akademisk og intellektuell profil, fostret i løpet av 1900-tallet en del betydningsfulle teologer: Marie-Dominique Chenu (1898–1990) fornyet og omtolket Thomas Aquinas' teologi for den moderne verden. Yves Congar (1904–1995) arbeidet med økumenikk og lekfolkets stilling i Kirken. Han hadde stor innflytelse under Det annet vatikankonsil. Gustavo Gutiérrez (1928), en av grunnleggerne av frigjøringsteologien, er også dominikaner.
Nå
I kjølvannet av sekstiåtteropprøret har dominikanerordenen opplevd en nedgangstid i deler av den vestlige verden. Ordenen har imidlertid fått en del kall igjen de siste tjue årene, ikke bare i Storbritannia og Frankrike, men også i Skandinavia og i de tidligere kommunistlandene i Øst-Europa.
Dominikanere i Norge
I middelalderen hadde ordenen tre klostre i Norge: i Trondheim, Bergen og Oslo. Det finnes fortsatt rester etter Olavsklosteret i Oslo (i Ruinparken). Etter reformasjonen måtte ordenen forlate landet. I 1920-årene etablerte franske brødre seg på Majorstua i Oslo, hvor de bygget Sankt Dominikus kirke. I 1960-årene ble det bygget et klosteranlegg i tilknytning til kirken.
Det bor i dag seks brødre i St. Dominikus kirke og kloster.
Siste sjanse
Siste sjanse (originaltittel: L'Ultima chance) er et italiensk kriminaldrama fra 1973 regissert av Maurizio Lucidi. Hovedrollene spilles av Ursula Andress, Eli Wallach og Fabio Testi. Filmen er basert på en bok skrevet av Franco Enna.
Filmen er også kjent under engelske titler som Last Chance og Stateline Motel.